LIETUVOS RESPUBLIKOS SEIMO KANCELIARIJOS

TEISĖS DEPARTAMENTAS

IŠVADA

DĖL LIETUVOS RESPUBLIKOS PROFESIONALIESIEMS INVESTUOTOJAMS SKIRTŲ KOLEKTYVINIO INVESTAVIMO SUBJEKTŲ VALDYMO ĮMONIŲ ĮSTATYMO NR. XII-1467 13, 49, 50, 52, 53, 54, 55, 56, 57 STRAIPSNIŲ PAKEITIMO IR 51, 58 STRAIPSNIŲ PRIPAŽINIMO NETEKUSIAIS GALIOS

ĮSTATYMO PROJEKTO

2018-06-04 Nr. XIIIP-1911(2)

Vilnius

Įvertinę projekto atitiktį Konstitucijai, įstatymams, teisėkūros principams ir teisės technikos taisyklėms, teikiame šias pastabas:

1. Projekto 12 straipsnio 1 ir 2 dalių nuostatos taisytinos, atsižvelgiant į įstatymo projekto priėmimo datą.

2. Projekto 12 straipsnio 4 dalyje vietoj žodžių „atitinkantys Lietuvos Respublikos profesionaliesiems investuotojams skirtų kolektyvinio investavimo subjektų valdymo įmonių įstatymo 3 straipsnio 16 dalies ir 13 straipsnio, galiojusio iki šio įstatymo įsigaliojimo dienos, nurodytus reputacijos, kvalifikacijos ir patirties reikalavimus“ įrašytini žodžiai „atitinkantys Lietuvos Respublikos profesionaliesiems investuotojams skirtų kolektyvinio investavimo subjektų valdymo įmonių įstatymo, galiojusio iki šio įstatymo įsigaliojimo dienos, 3 straipsnio 16 dalyje ir 13 straipsnyje nurodytus reputacijos, kvalifikacijos ir patirties reikalavimus“, o žodžiai „kartu su šiuo įstatymu įsigaliosiančio“ brauktini kaip pertekliniai.

Departamento direktorius	Andrius Kabišaitis

D. Petrauskaitė, tel. (8 5) 239 6376, el. p. daina.petrauskaite@lrs.lt

L. Schulte-Ebbert, tel. (8 5) 2396 498, el. p. liucija.schulteebbert@lrs.lt